Publication: Magyar Közlöny
Issue: MK-1998-34 (Year: 1998, Number: 34)
Era: 1990-2004
Section: „Az 1994. évi LXXXII. törvénnyel módosított, a magánszemélyek jövedelemadójáról szóló 1991. évi XC. törvény
Paragraph Index: 266

1. A Ptk. 207. §-ának (4) bekezdése alapján színlelt szerződésnek tekinthető-e az értékpapírnak (pl. kárpótlási jegynek) szövetkezeti üzletrészre cserélése. Az egyik jogi álláspont szerint a csereszerződés nem más mint kettő adásvételi szerződés, így szóba sem jöhet csereszerződéssel színlelt adásvételi szerződés, még akkor sem, ha az adózó és a szövetkezet nem két önálló adásvételi szerződést, hanem esetlegesen csereszerződést kötött volna (Baranya Megyei Bíróság 3.Pf.20.015/1997/4.). Más jogi álláspont szerint az adózó által kötött adásvételi szerződések színlelt szerződések, az adózó szándéka arra irányult, hogy az értékpapírokat szövetkezeti üzletrészre cserélje (Vas Megyei Bíróság Kf.20.096/1997/4.).

Source: https://magyarkozlony.hu/hivatalos-lapok/ff4a29d2cf4c6c803eadde41355a2936bf8e5076/dokumentumok/19185c5d7275569ca1b02f605e260ad7da4a3d37/letoltes